stanford-oval/wikipedia huggingface dataset:
מרי ברג
פרסום היומן

העיתונאי שמואל לייב שניידרמן, יליד פולין שנמלט עם אשתו איילין שימין-שניידרמן ובתו הלן מצרפת לארצות הברית ב-1940, המתין ב-16 במרץ 1944 ברציפי ג'רזי סיטי לעגינת ה-S. S. Gripsholm. הוא פגש בוטנברג, למד על קיום יומנה – 12 מחברות קטנות, כתובות פולנית – והתרשם ממנו.
בחודשים אוקטובר ודצמבר אותה שנה פרסם שניידרמן קטעים נבחרים מהיומן בעיתונים יהודיים: ב-Jewish Contemporary Record בתרגום לאנגלית, וב"מאָרגען זשורנאל" (מוֹרגן ז'ורנל) בתרגום ליידיש. הקטעים פורסמו בשם העט "מרי ברג", כדי להגן על קרוביה של וטנברג שנותרו באירופה.
שניידרמן הוסיף לעבוד בצמוד לברג. הוא ערך את כתב היד, ושכר את נורברט גוטרמן (יליד פולין) וסילביה גלאס, לתרגם את היומן לאנגלית. היומן ראה אור בתרגום לאנגלית בניו יורק בהוצאת ל"ב פישר בפברואר 1945, יותר מחודשיים לפני תום המלחמה.
כבר באותה שנה (תש"ו 1945) ראה היומן אור בתרגום לעברית מאנגלית מאת יהודה האזרחי. בשנים שלאחר מכן הוא תורגם לספרדית (1945), דנית (1946) וצרפתית (1947), ולימים גם ראה אור בשפת המקור, פולנית (1983), ותורגם גם להונגרית (1990) ואיטלקית (1991).
ב-2006 ראתה אור מהדורה מורחבת באנגלית, שהוכנה על ידי סוזן לי פנטלין. ב-2007 תורגמה מהדורה זו לפינית.
התקבלות היומן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תכנים ביומן > בתוך המשפחה

עם פלישתם של הגרמנים לפולין החל גל של בריחה המונית של תושבים רבים ממקום מגוריהם לאזורים שנתפשו בעיניהם כבטוחים יותר בפולין או מחוצה לה.
נמלטים רבים יצאו מן העיר לודז' שהפכה לעיר גרמנית (שנקראה לאחר הכיבוש ליצמנשטט) וסופחה לרייך. משפחתה של מרי ברג הייתה גם היא מן הבורחים והגיעה לוורשה. כך הפכו בני משפחת ברג כמו רבים אחרים לפליטים. אולם לא כולם הצליחו להימלט לוורשה במסגרת משפחתית שלמה. ברג מתארת בפברואר 1941 ביקור שערכה אצל חברתה לספסל הלימודים מלודז', לולה רובין. וכך כותבת עליה מרי ברג:
תיאור זה משקף היטב את התפרקות המסגרת המשפחתית ואת התפקיד החדש שנאלצו בני נוער לקחת על עצמם. עם הגירוש לגטו הפכו בני נוער להורים ולמפרנסים בעל כורחם. אילוץ זה שינה גם את דפוסי התפקוד בחיי היום יום, מלחמת קיום הקשה הפכה אותם למבריחים מפרי חוק ולזייפנים. שיטות פעולה אלה דרשו אומץ לב, תחכום ותושייה, אשר באו לידי ביטוי מובהק בשל תנאי החיים בגטו.
ההתפרקות המשפחתית הבדידות והרעב שהיו נפוצים בגטו ורשה נתנו את אותותיהם על הדחיפה להקמת משפחות חדשות. נערות שאיבדו את בני משפחתן ואת עבודתן או שלא הצליחו להשיג מקור פרנסה עבורן ועבור בני משפחותיהם מצאו עצמן נישאות לגברים מבוגרים בעלי יכולת כלכלית. מרי ברג מציינת לא מעט מקרים של נערות שעשו כן, "וזוגות רבים כגון אלה מצויים בגטו: נערות צעירות ביותר ובחורים קשישים. אין כמעט לראות צעיר בודד בגטו" (שם, עמ' 100).
שכיחות המחלות, הגברת המצוקה הכלכלית והרעב גרמה אף היא לפרוק המסגרת המשפחתית. מרי ברג מספרת על חבריה, בני גילה, שנאלצו לנטוש את משפחותיהם ומקום מגוריהם בשל התפרצות מגפות בהוריהם, "אמה של אדזיה פיאסקובסקה חולה בטיפוס:משפחתה גרה ברחוב כרמליצקה, שהמגפה בו קשה במיוחד. אדזיה הוכרחה לנטוש את ביתה, והיא גרה עכשיו אצלי. אף אביו של מישה חולה. מיטק פיין פרש והלך לאחד הכפרים ולא שמענו מאומה אודותיו. אביו של סטפן מנדלטרוט מת בטיפוס" (שם, עמ' 82). משברים כגון אלה שפגעו באורח חיי בני הנוער גרמו לשינויים בתפקודם בחיי היום יום ולתמורות במעמדם בתוך המשפחה, מרביתם הוכרחו ליטול על עצמם תפקידים אחראיים תוך שהם מנתקים עצמם משגרת החיים של עולם המתבגרים הטיפוסי כמו התגייסות לעולם העבודה לטובת סיוע למשפחותיהם.
מרי ברג מבחינה בשינויים הפיזיולוגיים שעברו נערים עם החרפת הרעב ואובדן המשפחה במרוצת השהייה בגטו. באחד המקרים היא גילתה "ילד קטן, שדמה לכבן שלוש עשרה, התעלף מחולשת רעב לפני ימים אחדים בשער ביתנו". חולשתו של הנער נגעה ללבם של בני הבית והם שכרוהו כעובד ניקיון והפכוהו כחלק מיושבי הבניין, בתוך כך זכה לחליפה ישנה כתמורה לעבודתו במקום הסמרטוטים שלבש קודם לכן, מדי פעם שילמו לו שכר של מספר זהובים עבור עבודתו. כאשר התוודעה אליו מרי היא למדה על גורלו הקשה, "נתברר לי, כי הוא קשיש הרבה מכפי שחשבתי. בן שמונה עשרה הוא, ואך גוו הצנום והנמוך משווה לו דמות של ילד. הוא יתום מאב ומאם וחסר כל" (שם, עמ' 63). התפוררות המשפחה, הבדידות שהייתה מנת חלקם של בני נוער רבים הביאה אותם לכלל חרפת רעב וסכנת מוות, חלק מן הנערים ניסו למצוא לעצמם, כאמור, תחליפים בנישואין מאולצים או על ידי התחברות כלשהי למשפחות אחרות ולמסגרות חלופיות על מנת לזכות בתמיכה מסוימת.
היומן

Mary Berg, Warsaw Ghetto: A Diary; ed. by S.L. Shneiderman, trans. Norbert Guterman and Sylvia Glass, New York: L. B. Fischer, 1945.
מהדורה מורחבת:
The Diary of Mary Berg: Growing Up in the Warsaw Ghetto; edited by S. L. Shneiderman, New expanded ed., prepared by Susan Lee Pentlin, Oxford: Oneworld, 2006.
היומן > בתרגום עברי

גטו ורשה: מיומנה של מרי ברג; תרגם מאנגלית: יהודה האזרחי, תל אביב: נ. טברסקי, תש"ו 1945.
ראו גם

אנה פרנק
ילדים בשואה
לקריאה נוספת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
Susan Lee Pentlin, 'Mary Berg’s "Warsaw Ghetto: a Diary",' in: Alan L. Berger (Ed.), Bearing Witness to the Holocaust, 1939-1989, Lewiston, NY: Edwin Mellen Press, 1991, pp. 255-271.
Susan Lee Pentlin, 'Mary Berg (1924-)', in: S. Lillian Kremer (Ed.), Holocaust Literature: An Encyclopedia of Writers and their Work, New York, NY: Routledge, 2003, pp. 138-140.
איליה רזניק

| --- | --- |

 לידה:  4 באפריל 1938 (בן 86) סנקט פטרבורג, ברה"מ 
 שם לידה:  איליה ישראלסון
 סוגה מועדפת:  שיר 
 מדינה:  ברית המועצות, רוסיה 
 מקום לימודים:  האקדמיה לאמנויות התיאטרון בסנקט פטרבורג (1962) 
 פרסים והוקרה:  אמן כבוד של הפדרציה הרוסית (4 ביולי 2000)  עיטור הידידות (רוסיה) (12 באפריל 2013)  עיטור מסדר המולדת דרגה שלישית (11 ביולי 2021)  עיטור ההצטיינות למען המולדת דרגה רביעית (29 במרץ 2008)  אמן העם של אוקראינה (4 באפריל 2013)  אמן העם של הפדרציה הרוסית (22 בפברואר 2003)  עיטור הכבוד של הפדרציה הרוסית (4 באפריל 1998)  מסדר "מפתח הידידות"  מסדר הנסיך הקדוש דניאל של מוסקבה, דרגה 2  מדליה להנצחת 850 שנים לייסוד מוסקבה  מדליה עבור אמונה וטוב  מסדר הנסיך הקדוש דניאל של מוסקבה, דרגה 3  medal "For military cooperation"  בפסקה זו רשומה אחת נוספת שטרם תורגמה 
 http://www.ilya-reznik.ru/
 פרופיל ב-IMDb
 
איליה רזניק (ברוסית: Илья Рахмиэлевич Резник‏; נולד ב-4 באפריל 1938) הוא משורר, שחקן ותסריטאי סובייטי-רוסי ממוצא יהודי. בשנת 2003 הוא קיבל תואר אמן העם של הפדרציה הרוסית.
ביוגרפיה

איליה ישראלסון נולד בשנת 1938 בלנינגרד למשפחה יהודית. אביו הגיע לברית המועצות עם משפחתו בשנת 1924 מקופנהגן. בשנת 1941 הוא גויס לשורות הצבא האדום, נמצא בקרבות עם ורמאכט ונפטר בבית חולים בסברדלובסק בשנת 1944. איליה הצעיר ביחד עם אמו פונו מלנינגרד הנצורה לסברדלובסק וחזרו ללנינגרד בשנת 1944. בשנת 1946 היא התחתנה שנית ועבדה להתגורר לריגה. נולדו לה שלושה ילדים שעלו לישראל. איליה הצעיר נותר עם סבו וסבתו מצד אבא בלנינגרד, אומץ על ידם באופן רשמי ושם האב ושם משפחתו שונו ל"רזניק" ול"רחמיאל" בהתאם. במשך שנים רבות הוא לא נפגש עם אמו ומשפחתה. שפת הדיבר במשפחה הייתה יידיש.
לאחר סיום בית ספר רזניק עבד בעבודות מזדמנות ובשנת 1958 החל לימודים במכון לאמנויות בלנינגרד אותו סיים בשנת 1962.
בשנת 1965 רזניק החל לשחק בבמת "תיאטרון של שם קומיסרז'בסקאיה" בעיר. באותה תקופה הוא התיידד עם אלכסנדר ברונביצ'י ואשתו אדיתה פייכה. בעידודם הוא התחיל לכתוב מילים לשירים. ברונביצקי הפגיש אותו עם מלחינים וחלק מהשירים בוצעו על ידי פייכה.
בשנת 1972 רזניק עזב את תיארטון ויחל לעסוק בכתיבת מילים לשירים. שיריו זכו לפופולריות גדולה בברית המועצות וברוסיה. הוא כתב שירים שהולחנו על ידי מקסים דונייבסקי, ריימונד פאולס ומלחינים נוספים. שיריו נכללו ברפרטואר של מיכאיל בויארסקי, אדיתה פייכה, אלה פוגצ'ובה, סופיה רוטרו, לאימה ואיקולה וזמרים נוספים.
משנת 1972 ועד למחצית שנות ה-90 של המאה ה-20 הוא כתב שירים רבים עבוד אלה פוגצ'ובה. בשנת 1988 הוא היה בין מקימי תחרות מוזקלית ביורמלה והיה בחבר שופטים.
בשנים 1990-1992 רזניק התגורר בארצות הברית. הוא כתב שירים לזמרים שהתגוררו שם כמו לובוב אוספנסקאיה ומיכאל שופוטינסקי.
בשנת 1993 רזניק חזר לרוסיה.
רזניק כתב תסריט למספר סרטים ושיחק במספר סרטים.
על פעילותו לרזניק הוענקו מספר עיטורים והוא קיבל מספר פרסים. בשנת 2003 הוא קיבל תואר אמן העם של הפדרציה הרוסית.
רזניק היה נשוי מספר פעמים. מאשתו הראשונה יש לו בן ובת. כיום הוא נשוי בפעם השלישית. בשנת 2017 הוא התנצר. בשנת 202 הוא תמך בפלישת רוסיה לאוקראינה ואף כתב שיר המוקדש ללוחמים רוסים.
הערות שוליים

↑  רזניק על הפלישה לאוקראינה
| --- | --- |
בקרת זהויות :  NLI: 987010485777105171  GND: 124140831  ISNI: 0000 0001 2024 1053  LCCN: n79097142  LNB: 000107393  MusicBrainz: 0da162ff-624f-4bfe-aa90-b54e016fad57  NKC: js2011645171  VIAF: 37843317   WorldCat (עם VIAF): 37843317
רפל קוז'אווה

רפל מאצ'יי קוז'אווה (בפולנית: ‏Rafał Kurzawaקובץ:Pl-Rafał Kurzawa.ogg‏Ⓘ‏ נולד ב-29 בינואר 1993, בוויירושוב שבפולין) הוא כדורגלן פולני המשחק בנבחרת פולין. הוא משחק בפוגון שצ'צ'ין בליגת העל הפולנית.
קריירה

קוז'אווה החל את הקריירה שלו במועדוני הנוער של סוקול סוויבה, מארצ'ינקי קמפנו וגורניק זאבז'ה אשר בפולין.
ב-1 ביולי 2011, העפיל לקבוצת הבוגרים של גורניק זאבז'ה. ב-4 באוגוסט 2012, הושאל קוז'אווה לקבוצת ŻKS רו ריבניק, ששיחקה באותה התקופה בליגה השלישית בפולין. קוז'אווה עורר התפעלות בקרב מאמנו שהחליט לנסות לשלבו בהרכב הפותח של הקבוצה, וב-8 בספטמבר 2012 הופיע לראשונה בהרכב הפותח של הקבוצה נגד טור טורק. ב-13 באוקטובר 2012, הבקיע קוז'אווה את שערו הראשון במדי קבוצתו נגד רוזוואח קטוביץ. באותה העונה הקבוצה סיימה במקום הראשון בטבלת הליגה ועלתה לליגת המשנה בפולין, לעומת זאת במהלך העונה, הבקיע קוז'אווה שלושה שערים ובישל 11 שערים. לרוע מזלו הוא הושאל בשנית לקבוצת ŻKS רו ריבניק למשך חצי שנה. ב-13 ביולי 2013, כבש קוז'אווה את שערו הראשון במסגרת הגביע הפולני נגד אודרה אופולה. בשל חילופי המאמנים בקבוצת גורניק זאבז'ה, הוחלט שלא לשחרר את קוז'אווה ולתת לו הזדמנות לשחק בליגת העל הפולנית.
ב-16 בפברואר 2014, הופיע לראשונה במדי קבוצתו נגד זגלביה לובין במסגרת הליגה. לרוע מזלו של קוז'אווה, הוא מיעט לשחק במדי הקבוצה, ובנוסף קבוצתו ירדה ליגה באותה העונה. ב-14 במאי 2016, כבש קוז'אווה את שערו הראשון במדי הקבוצה במחזור האחרון של הליגה נגד ל.ק.ס. נצצ'ה, לאחר שקבוצתו שבה חזרה לליגת העל הפולנית. ב-10 באוגוסט 2016, קיבל קוז'אווה הזדמנות לשחק נגד לגיה ורשה במסגרת הגביע הפולני, ואפילו הבקיע את שער השוויון במשחק. המשחק הסתיים בתוצאה 3-2, לטובת קבוצתו של קוז'אווה. בזכות היכולת שלו, זכה קוז'אווה להפוך לשחקן שמשחק באופן שגרתי בקבוצה, ובאותה העונה שיחק קוז'אווה כ-33 הופעות בהן כבש ארבעה שערים ובישל 11 שערים. וכמו כן בעונה שלאחר מכן הפך קוז'אווה למלך הבישולים בליגה הפולנית, ואף נטל חלק בהובלת את הקבוצה למקום הרביעי בטבלת הליגה ועד לחצי גמר הגביע הפולני; בעודו הבקיע ארבעה שערים ובישל 22 שערים בכל המסגרות. ב-6 באוגוסט 2018, חתם בקבוצת אמיין מליגת העל הצרפתית.
נבחרת לאומית

קוז'אווה זומן לראשונה לנבחרת פולין בנובמבר 2017, בשביל ליטול חלק ממשחקי הידידות, על ידי אדם נבאלקה. וב-13 בנובמבר 2013, עלה מהספסל בדקה ה83' נגד נבחרת מקסיקו. וב-23 במרץ 2018, זכה לשחק במדי הנבחרת בהפסד לנבחרת ניגריה. קוז'אווה המשיך להפגין יכולת חיובית ואף נכלל לסגל במונדיאל 2018. קוז'אווה שיחק אך ורק במשחק האחרון נגד נבחרת יפן בשלב הבתים, לאחר שקבוצתו הודחה מהטורניר, וקוז'אווה אף בישל באותו המשחק שהסתיים בתוצאה 1-0 לטובת נבחרת פולין.
אקספשן

| --- | --- |

אקספשן בהופעה טלוויזיונית, 1971
 מקום הקמה:  הארלם 
 מוקד פעילות:  הארלם, הולנד
 תקופת הפעילות:  1967–1989 (כ־22 שנים)
 סוגה:  רוק מתקדם רוק אלטרנטיבי קטע כלי
 כלי נגינה:  תופים כלי הקשה כלי מיתר גיטרה גיטרה חשמלית כלי נשיפה קלידים אורגן האמונד גיטרה בס
 חברת תקליטים:  Philips Records Ariola Records Carrere Records
 מספר יצירות ידוע:  14 אלבומים
 http://members.home.nl/ekseption/
 פרופיל ב-IMDb
 חברים
 ריין ואן דן ברוק יאן ונניק האנס ג'נסן האנס הולסטל קיס קרננבורג ג'אן הולסטל
 חברים לשעבר
 ריין ואן דן ברוק ריק ואן דר לינדן קור דקר פיטר דה ליווה רוב קרויסמן דניס וויטברד דיק רמלינק מישל ואן דיק לינדה ואן דייק אריק ואן ליאר טוני ווס סטיב אלט יאן ונניק פיטר וווגט הנס ג'נסן האנס הולסטל מקס ורנר יוהאן סלגר ג'אן הולסטל פרנס מויס ואן דה מור סיס קרננבורג
 
אקספשן (הולנדית: Ekseption) הייתה להקת רוק הולנדית, שפעלה בין השנים 1967–1989. הלהקה ניגנה בעיקר רוק מתקדם, מוזיקה אינסטרומנטלית ועיבודי רוק ליצירות קלאסיות. הלהקה זכתה להצלחה מסחרית בשנות ה-70 והגיעה מספר פעמים לפסגת מצעד הפזמונים בהולנד. אלבומם השני,"Beggar Julia's time trip"‏(1969) זכה בפרס אדיסון ההולנדי לאלבום השנה. כל חמשת אלבומיהם הראשונים הגיעו למעמד של אלבום זהב.

חברי הלהקה המרכזיים היו החצוצרן ריין ואן דן ברוק (10 בספטמבר 1945 - 11 במאי 2015) שהיה היחידי שניגן בכל אחד מאלבומי הלהקה, והקלידן ריק ואן לינדן (5 באוגוסט 1946 - 22 בינואר 2006) שעם עזיבתו ב-1973 התפרקה הלהקה בפעם הראשונה.

ואן לינדן הקים להקה משלו בשם טרייס (Trace), ובמקביל הקימו חלק מיוצאי הלהקה להקה בשם ספין (Spin) אשר הוציאה שני אלבומים. ב-1978 אוחדו שתי הלהקות מחדש בשם אקספשן. עד לשנת 2006 התקיימו מספר איחודים של הלהקה אשר פסקו עם מותו של ואן לינדן.
הלהקה הופיעה בישראל וצולמה באתרים שונים כמו כיכר הבימה כיכר המדינה ועוד בסרט שנקרא Ekseption - The '70s Broadcasts
אלבומים

(Ekseption (1969
(1970) Beggar Julia's time trip
(Ekseption 3 (1970
(Ekseption 00.04 (1970
(Ekseption 5 (1972
(Trinity (1973
(Bingo (1974
(Mindmirror (1975
(Back to the Classics (1976
(Spin (1976 (האלבום יצא כאלבום של להקת "ספין")
(Whirlwind (1977 (האלבום יצא כאלבום של להקת "ספין")
(Ekseption 78 (1978
(Dance Macabr (1981
(Ekseption 89 (1989
דניליו דואקי

דניליו ראיימונדו דואקי (בהולנדית: Danilho Raimundo Doekhi; נולד ב-30 ביוני 1998 ברוטרדם שבהולנד) הוא כדורגלן הולנדי המשחק בעמדת הבלם בקבוצת אוניון ברלין מהבונדסליגה.
קריירת מועדונים

דואקי גדל במחלקות הנוער של קסרקסס רוטרדם ואקסלסיור רוטרדם. ב-6 במרץ 2016 ערך את הופעתו היחידה במדי הקבוצה הבוגרת של אקסלסיור רוטרדם, בהפסד 2-0 לא.ז. אלקמאר במסגרת המחזור ה-26 בליגת העל ההולנדית לעונת 2015/2016. בהמשך שיחק דואקי בקבוצת המילואים של אייאקס.
ב-4 ביולי 2018 חתם דואקי על חוזה לארבע שנים בוויטסה ארנהם מליגת העל ההולנדית. הוא ערך 115 הופעות ליגה במדי המועדון, בהן הבקיע ארבעה שערים.
ב-16 במאי 2022 חתם דואקי באוניון ברלין מהבונדסליגה. ב-27 באוגוסט ערך את הופעת הבכורה שלו במועדון, בניצחון 6-1 על שאלקה 04 במסגרת המחזור הרביעי בליגה לעונת 2022/2023. ב-30 באוקטובר הבקיע את שער הבכורה שלו במועדון, בניצחון 2-1 על בורוסיה מנשנגלדבך במסגרת המחזור ה-12 בליגה. בעונתו הראשונה במועדון ערך 25 הופעות ליגה, בהן הבקיע חמישה שערים.
הערות שוליים

↑  Danilho Doekhi versterkt Vitesse (video) באתר הרשמי של ויטסה ארנהם, 4 ביולי 2018 (בהולנדית)
↑  DANILHO DOEKHI SIGNS FOR UNION באתר הרשמי של אוניון ברלין, 16 במאי 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניליו דואקי".
Virgin Prunes

| --- | --- |

 מקום הקמה:  דבלין 
 תקופת הפעילות:  1977–1987 (כ־10 שנים)
 זרם:  רוק
 סוגה:  פוסט פאנק
 סוג קול:  אלטרנטיב
 חברת תקליטים:  Mute
 www.virginprunes.com
 
The Virgin Prunes הייתה להקת פוסט-פאנק אירית שפעלה מ-1977 עד 1987.
היסטוריה

באמצע שנות ה-70 נוסדה בדבלין חבורה סגורה בשם Lypton Village. בין המייסדים היו פול היוסון (המכונה בונו, כיום סולן U2), פיונאן מרטין הנווי (המכונה גאווין פריידי) ודרק רואן (המכונה "גוגי"). החבורה יצרה לעצמה עולם פנימי עם מוסכמות משלה וניסתה להתנער מהחברה הבורגנית. תנועת הפאנק והגישה שלה ש"הכל הולך", כולל הקמת להקה בלי שאף אחד מחבריה לא יודע לנגן, הולידו מהחבורה שתי להקות: U2 וה-Virgin Prunes (בז'רגון אירי: "אאוטסיידרים", "פריקים").
את השירה של Virgin Prunes, שלכל חבר בה היה שם במה, ביצעו גאווין פריידיי, גוגי ודייב-איד בוסאראס סקוט (דייוויד סקוט ווטסון). הבסיסט היה סטרונגמן (טרבור רואן), נגן הגיטרה היה דיק אוונס (שמו האמיתי: ריצ'רד אוונס והוא אחיו של דייוויד אוונס, גיטריסט U2 הידוע בכינוי The Edge), המתופף היה פוד (אנטוני מרפי), שהוחלף מאוחר יותר במרי ד'נלון (דייוויד קלי) הקלידן היה דניאל פיגיס.
ההופעות המוקדמות של Virgin Prunes היוו יותר מיצג אמנותי שלעיתים קרובות עבר את גבולות הטעם הטוב של הקהל. הסיבה לכך נבעה פחות מניסויים מוזיקליים שונים בהופעותיהם עם פאנק/פוסט-פאנק, רוק תעשייתי, גותי, קברט אפל ומוזיקה אוונגרדית, אלא דווקא מהמשחק החופשי עם תפקידי מיניות ומגדר. הלהקה פיתחה אסתטיקה אידיוסינקרטית, שבעיקר ביטאה גאווה על היות חבריה אאוטסיידרים בכל מובן. עד סוף ה-70 הצליחה הלהקה לבנות מעמד קאלט בקרב מעריציה.
הסינגל הראשון של הלהקה, Twenty Tens, יצא ב-1981. בשנת 1982 יצא האלבום... If I Die, I Die. שהיה פחות ניסיוני ומכוון יותר לסאונד של הפוסט-פאנק, האלבום הופק על ידי קולין ניומן (מהלהקת Wire). באותה שנה יצא סינגל מתוכו Pagan Love song.
באלבום הבאים הלכה הלהקה לכיוון חדש בעיקר עם ההופעות החיות לקטעים מלודיים יותר ובלדות, שעם זאת עדיין שיקפו את האווירה האפלה של הלהקה. גאווין פריידי הושפע במיוחד מזמרי שאנסון קלאסיים. המילים נשארו אפילות, תיאטרליות ודרמטיות באופן עקבי.
הלחץ הפסיכולוגי והפיזי בזמן סיבובי ההופעות והתסכול שנגרם על ידי תעשיית המוזיקה הובילו לחילוקי דעות בתוך הלהקה. גוגי היה הראשון שעזב (ולאחר מכן הפך לצייר מצליח), דיק הלך אחריו מהר מאוד. כשגאווין פריידיי עזב את הלהקה ב-1987,מה שהוביל להתפרוקותה הסופית.
מורשת

עד היום הלהקה שומרת על השפעה רבה על מוזיקאים כגטו ביורק, בילי קורגן ו-Nine Inch Nails.
בשנת 2004 הוציאה Mute Records אנתולוגיה של Virgin Prunes בחמישה תקליטורים. שגווין פריידי לקח על עצמו את הפיקוח על הדיגיטציה.
הערות שוליים

↑  Brainwashed Virgin Prunes, "A New Form of Beauty
↑  Nostalgia central
↑  Discography Virgin prunes
↑  עמוד הלהקה באתר חברת התקליטים Mute
| --- | --- |
בקרת זהויות :  GND: 10282693-6  ISNI: 0000 0001 1519 8441  MusicBrainz: 16cb5325-3458-4845-b8d6-5933a2ec3166  VIAF: 174149196465874791479   WorldCat (עם VIAF): 174149196465874791479
C4ISTAR

בתחום הנדסת המערכות, ובפרט הצבאיות ומערכות שליטה ובקרה, C4ISTAR הם ראשי תיבות המתייחסים לתשתית, לתפקיד של יחידות צבאיות או אנשים, או לנהלים, כדלקמן:
C4, קיצור של Command, Control, Communications and Computers. בעברית: שליטה, בקרה, תקשורת, מחשבים. ראשי תיבות דומים בעברית הם שקו"פ, שפירושם שליטה, קשר ופיקוד.
האות I, קיצור של Military Intelligence. בעברית, מודיעין צבאי.
STAR, ראשי תיבות של Surveillance, Target Acquisition and Reconnaissance. בעברית: מעקב, רכישת מטרות וסיור.
הסבר

השם C4ISTAR מתייחס למרכיבים השונים של מערכת שליטה ובקרה צבאית מודרנית, שכן מערכות פיקוד מודרניות מכילות את חלקם, רובם ואף כולם (כגון צי"ד של צה"ל). מערכות פיקוד בסיסיות נקראות "שליטה ובקרה" (בראשי תיבות: שו"ב) ונקראות בקיצור C&C. כדי שמערכות כאלו יעבדו טוב הן חייבות לכלול ציוד תקשורת כגון מכשיר קשר שדרכו הפיקוד יעביר את פקודותיו לדרג הלוחם, ואילו הדרג הלוחם יעביר תמונת מצב מהשטח לפיקוד. אלמנט זה הוסיף C נוספת לראשי התיבות של מערכות כאלו, המייצג Communication. מאז שנות ה-90 של המאה ה-20 מערכות קשר אנלוגיות הוחלפו או מוחלפות במערכות קשר דיגיטליות, ובעשורים הראשונים של המאה ה-21 יותר ויותר מערכות קשר ושו"ב מבוססות על מחשבים, דבר שהוסיף את ה-C הרביעית לראשי התיבות.
המערכות המודרניות מספקות לא רק שליטה ובקרה ותקשורת, אלא גם מקבלות מודיעין צבאי מאמצעי איסוף ותצפית בשטח, מיחידות סיור ומאגף המודיעין, בהכרה שמודיעין ומתן תמונת מצב טובה של השטח משפרים רבות את הלחימה בו. מערכות מודרניות מקבלות את המודיעין ומציגות אותו לפיקוד ולכלל הכוחות הלוחמים, במיוחד במערכת דיגיטליות שבהן יש צג המאפשר תצוגה ויזואלית של השטח ומפות עם מידע עליהן. מערכות כאלו מסומנות ב-C4I.
לבסוף, מעבר לפיקוד, שליטה ובקרה, תקשורת ומחשבים, וניהול המידע המודיעיני, מערכות שו"ב מסוימות מסייעות גם בניהול האש על ידי סימון מטרות והפניית כוחות שונים לתקוף אותן. את המטרות מסמנים יחידות סיור, כלי טיס שמנטרים את השטח מלמעלה ואף הכוחות הלוחמים עצמם (כולל חי"ר וטנקים). מערכות STAR מאפשרות להם לסמן מטרות ולחלוק אותן עם שאר הכוחות באופן מהיר, דבר המאפשר סגירת מעגל אש יעילה והשמדת המטרות.
קיצורים צבאיים > שליטה ובקרה > C3/C&C

Command and Control;  C²IS - Command, Control and Information Systems;  C³ - Command, Control and Communications;
קיצורים צבאיים > שליטה ובקרה > C3I

Command, Control, Communications and Intelligence
קיצורים צבאיים > שליטה ובקרה > C4

Command, Control, Communications and Computers
קיצורים צבאיים > שליטה ובקרה > C4I

Command, Control, Communications, Computers and Intelligence
קיצורים צבאיים > שליטה ובקרה > C4I2

Command, Control, Communications, Computers, Intelligence and Interoperability
קיצורים צבאיים > שליטה ובקרה > C4ISR

Command, Control, Communications, Computers, Intelligence, Surveillance and Reconnaissance
קיצורים צבאיים > שליטה ובקרה > C5I

Command, Control, Communications, Computers, Combat systems and Intelligence
קיצורים צבאיים > שליטה ובקרה > C5ISR

Command, Control, Communications, Computers, Combat systems, Intelligence, Surveillance, and Reconnaissance;
קיצורים צבאיים > מודיעין > S&R

Surveillance and Reconnaissance
קיצורים צבאיים > מודיעין > RSTA

Reconnaissance, Surveillance, and Target Acquisition
קיצורים צבאיים > מודיעין > STA

Surveillance and Target Acquisition
קיצורים צבאיים > מודיעין > STAR

Surveillance, Target Acquisition, and Reconnaissance
קיצורים צבאיים > מודיעין > ERSTA

Electro-optical Reconnaissance, Surveillance, and Target Acquisition
קיצורים צבאיים > מודיעין > STANO

Surveillance, Target Acquisition, and Night Observation
קיצורים צבאיים > מודיעין > ISR

Intelligence, Surveillance, and Reconnaissance
קיצורים צבאיים > תשתית > C³ISTAR

Command, Control, Communications, Intelligence, Surveillance, Target Acquisition and Reconnaissance
קיצורים צבאיים > תשתית > C³ISR

Command, Control, Communications, Intelligence, Surveillance, and Reconnaissance
קיצורים צבאיים > תשתית > C4ISR

Command, Control, Communications, Computers, Intelligence, Surveillance and Reconnaissance
ערך זה הוא קצרמרבנושא צבא. אתם מוזמנים לתרום לוויקיפדיה ו.
Grandmaster Flash and the Furious Five

| --- | --- |

 מקום הקמה:  ניו יורק 
 תקופת הפעילות:  1978–1983   1987 – 1988
 סוגה:  היפ הופ • אלקטרו
 חברת תקליטים:  אלקטרה רקורדס, שוגרהיל רקורדס 
 פרסים והוקרה:  היכל התהילה של הרוק אנד רול (2007) 
 www.thefurious5.com
 פרופיל ב-IMDb
 חברים
 Scorpio The Kidd Creole Keef Cowboy גראנדמאסטר פלאש מלה מל 
 
Grandmaster Flash and the Furious Five הייתה להקת היפ הופ אמריקאית שהוקמה בברונקס שבניו יורק, אשר פעלה בין השנים 1978–1983, ובין 1987–1988. חברי הלהקה היו גראנדמאסטר פלאש, מלה מל, The Kidd Creole ,Keef Cowboy  Mr. Ness/Scorpio ו-Rahiem. להקה זו היא אחת מחלוצות מוזיקת ההיפ הופ. הלהקה זכתה להצלחה גדולה בתחילת שנות ה-80 עם הסינגל המצליח הראשון שלה "Freedom", ולאחר מכן עם השיר "The Message", שנחשב בעיני מבקרים רבים לשיר המשפיע ביותר של ההיפ הופ. עם זאת, בשנת 1983, היחסים בין גרנדמאסטר פלאש ומלה מל היו מתוחים והלהקה התפרקה. ב-1987 הלהקה הוקמה מחדש והיא הוציאה אלבום חדש, On the Strength, ולאחר מכן היא התפרקה סופית.
הלהקה הוציאה שני אלבומי אולפן. ב-2007 היא הפכה ללהקת ההיפ הופ הראשונה שנכנסה להיכל התהילה של הרוקנרול.
דיסקוגרפיה

The Message (1982)
On the Strength (1988)
גרפיטי

גרפיטי ליד הבית של אוטו ויידט בברלין.
גרפיטי על קיר של בניין.
גרפיטי הוא כל כתובת אותיות שנעשית מתוך כוונה להביע רצון כלשהו, עמדה, דעה או ביטוי עצמי. גרפיטי עשוי להיות כתובת סתמית שמטרתה ונדליזם אך ישנה תנועה של ציור גרפיטי כאמנות המשתמשת בכתובות מעוטרות כדי לייצג את שמו של האמן. בדרך-כלל מדובר בציורים שנעשים ללא הסכמת בעלי הרכוש, ועל כן מדובר בעבירה על החוק ובוונדליזם. בניגוד לדעה המוטעית גרפיטי שנעשה בהסכמה וחוקי הוא אינו גרפיטי אלא ציור קיר. עם הזמן השתנתה התפיסה לגבי הגרפיטי שהפך לאמנות מקובלת במקומות רבים בעולם בדומה לציור קיר, ואמנים הפעילים בו קיבלו הכרה וקהל עוקבים. בין אמני הגרפיטי המוכרים ניתן לציין את דאלס, אמנזיה, לוגיק ועוד
מקור המילה

המילה "גרפיטי" מקורה במילה האנגלית "graffiti" שהיא צורת הרבים של המילה "graffito", אף שלא נהוג להשתמש בצורת היחיד. המילה הגיעה לאנגלית מהאיטלקית ומקורה במילה היוונית "גרפאין" (γραφειν) שפירושה "לכתוב". עוד אפשרות למקור מילה זו היא פירוק המילה ל"גרף" ו"טי" שפירושו ביוונית: קווי צבע.
ב-1942 קבע ועד הלשון על הגרפיטי הארכאולוגי את המילה "חֲרֹתֶת". ביוני 2020 התקיימה הצבעה במליאה של האקדמיה ללשון העברית על שתי חלופות "חרותת" ו"קִיּוּר" – שילוב של "ציור" ו"קיר", אך לא התקבל רוב לשום הצעה. ונכון להיום אין חלופה עברית למילה גרפיטי.
היסטוריה

גרפיטי היה קיים מאז ימי קדם – כבר באימפריה הרומית וביוון העתיקה התקיימו כתובות גרפיטי. ניתן אפילו לומר שציורי מערות קדומים הם גרפיטי.
המילה "גרפיטי" תיארה במקור כתובות וציורים שנמצאו על פסלים או על קירות, כגון כתובות שנמצאו בקטקומבות של רומא או על קירות פומפיי. מדובר הן בכתובות והן בציורים אשר נחשבו לוונדליזם מאחר שצוירו ללא הסכמת בעלי הרכוש שעליו צוירו הכתובות.
דוגמאות ראשונות של גרפיטי ניתן למצוא בעיר היוונית אפסוס (בטורקיה). ככל הנראה מדובר היה בפרסומת של בית בושת. גרפיטי ויקינגי ניתן למצוא הן ברומא והן באירלנד.
עולים לרגל כתבו את שמם על האתר בו נמצאו דוגמת הכותל וכנסיית הקבר.
בתקופה המודרנית ניתן לראות כגרפיטי את הכתובות שציירו חיילים צרפתיים על אתרים שעברו לידם במצרים במהלך מלחמות נפוליאון.
בישראל ניתן לראות גרפיטי מימי מלחמת העולם הראשונה, הנמצא באחד מבתי המושבה הטמפלרית וילהלמה (בני עטרות). הגרפיטי צויר על ידי חיילים בריטיים ששהו במושבה. בתקופת המנדט הבריטי, צוירו גרפיטי על הקירות של בתי פרדס ערביים בשרון בתקופת המנדט, ובהם תיאורים חזותיים של סצנות מחיי היום יום, כמו גם ממחזור החיים החקלאי שהתקיים במקום.